भोपाल. शहर में वाहनों से होने वाले प्रदूषणों की जांच रिपोर्ट पर परिवहन विभाग गंभीर नहीं है। अलग-अलग स्थानों पर पॉल्यूशन अंडर कंट्रोल सर्टिफिकेट के लिए लगाई गई मशीनों की रिपोर्ट में कार्बन मोनो ऑक्साइड की मात्रा अलग दिखाई जाती है।
एक्सपर्ट मानते हैं कि एक वाहन की जांच कितनी भी मशीनों से कराई जाए, रिजल्ट एक जैसा आना चाहिए। जबकि विभागीय अधिकारियों का कहना है कि इलेक्ट्रॉनिक मशीन होने के कारण रिजल्ट में अंतर स्वभाविक है।
परिवहन मंत्री भूपेंद्र सिंह द्वारा गत दिवस ही 15 साल से पुराने कमर्शियल वाहनों द्वारा प्रदूषण फैलाए जाने के कारण रोक लगाने की बात कही गई है। इसके बाद दैनिक भास्कर की टीम ने बिट्टन मार्केट, शिवाजी नगर, अरेरा कॉलोनी और 7 नंबर बस स्टॉप के पास एक ही कार का पॉल्यूशन अंडर कंट्रोल (पीयूसी) सर्टिफिकेट लिया।
चारों के रिजल्ट में अंतर सामने आया। इतना ही नहीं परिवहन विभाग के प्रोफार्मा में भी छेड़छाड़ करने से इनके संचालक नहीं चूके। मारुति 800 कार (एमपी07 सीए 0140) को चैक करवाने के दौरान इस तरह केरिजल्ट मिले।
सुभाष स्कूल के पास... यहां तो प्रदूषण की जांच
1 . बिट्टन मार्केट
शिवा पॉल्यूशन सेंटर
2005 मॉडल की मारुति 800 को चैक करने में 3 मिनट। रिपोर्ट में कार्बन मोनो ऑक्साइड का प्रतिशत 0.036 निकला। रिजल्ट- पास।
2 . ई-8 भरत नगर
मीडिया पॉल्यूशन टेस्टिंग
पाइप लगाने से रिपोर्ट तक पांच मिनट लगा। रिपोर्ट बताती है कि कार्बन माेनो ऑक्साइड का प्रतिशत 0.16 है । रिजल्ट- पास बढ़ने लगे वाहन... जब पीयूसी वैन के कर्मचारियों से पूछा कि कितनी गाड़ियां आ रही हैं। तब उन्होंने कहा कि दो दिन से 20 से 25 आने लगी हैं। इसके पहले 10 भी नहीं आ रही थीं। दैनिक भास्कर में पीयूसी के बगैर गाड़ी नहीं चलेगी, शीर्षक से प्रकाशित खबर के बाद से ही पीयूसी करवाने वाले वाहनों की संख्या बढ़ने लगी है।
हर साल उपकरणों की जांच जरूरी
हर साल इन उपकरणों के केलिब्रेशन की जांच करना जरूरी है। जो पीयूसी सेंटर जांच कर रहे हैं उन्होंने अपने उपकरणों को कितने समय पहले जांचा था इसका सर्टिफिकेट भी देखना जरूरी है। -डॉ.महेंद्र सिंह चौहान, प्रोफेसर एन्वायरमेंटल इंजीनियरिंग मैनिट
एक तरीके से जांच करना गलत
पीयूसी द्वारा वाहनों की जांच दो तरह से की जाती है। एक नॉर्मल तरीके से और दूसरा एक्सीलेटर देकर। एक ही तरीके से जांच की जा रही है तो यह गलत है। आंकड़ों में अंतर इस पर भी निर्भर करता है कि जांच में प्रॉब को कैसे लगाया गया था। -पीएस बुंदेला, रीजनल ऑफिसर, मप्र प्रदूषण नियंत्रण मंडल
इतना अंतर भी हानिकारक
पीयूसी द्वारा जो वाहनों की जांच की जा रही है अगर उसमें अंतर आ रहा है तो इसका मतलब उसके उपकरण का केलिब्रेशन सही नहीं कराया गया है। जांच में आया यह थोड़ा सा भी अंतर काफी नुकसान देह साबित हो सकता है। - डॉ. सुभाष चंद्र पांडे, पर्यावरणविद
hin_Deva hin_Deva hin_Deva hin_Deva hin_Deva bho_Deva bho_Deva hin_Deva mai_Deva mag_Deva hin_Deva hin_Deva hin_Deva hin_Deva hin_Deva mag_Deva hin_Deva